at nag uica capagdaca sa loob niyang mag isa, itong tinapay cong dala ay baquit narito baga. yaong aquing linimosan leprosong gagapang gapang, saca dito', iba naman ermitano ang may tangan. ngayo', hindi maisip co sa dios itong secreto, anaqui', si jesucristo ang mahal na ermitano. nang matapos ang pagcain ermitano ay nagturing, don jua', iyong sabihin cun anong sadya sa aquin. isinagot ni don juan sa ermitanong marangal, gayon po', iyong paquingan at aquing ipagsasaysay. ang sadya co po aniya dahil sa ibong adarna, igagamot na talaga sa hari pong aquing ama. ang sagot nang ermitano don juan iyang hanap mo, maghihirap cang totoo at ang ibo', encantado. isinagot niya naman cahit aquing icamatay, ituro mo po ang lugar at aquing paroroonan. ang sagot nang ermitano don jua', maquiquita co, na cun baga nga totoo ang pagsunod sa ama mo. ang cahoy mong naraanan cauili uiling pagmasdan, yaon ang siyang hapunan nang ibon mong pinapacay.